b'\n_START_ARTICLE_\nAlgimantas Rimk\xc5\xabnas\n_START_SECTION_\nBiografija\n_START_PARAGRAPH_\n1970-1975 m. mok\xc4\x97si Vilniaus universitete, \xc4\xafgijo ekonomisto-matematiko kvalifikacij\xc4\x85. Studijavo Ekonomin\xc4\x97s kibernetikos katedros aspirant\xc5\xabroje. Ekonomikos moksl\xc5\xb3 kandidatas (1981 m.), docentas (1985 m.). 1992 m. nostrifikavus \xe2\x80\x93 socialini\xc5\xb3 moksl\xc5\xb3 daktaras._NEWLINE_1975-1992 m. d\xc4\x97st\xc4\x97 Vilniaus universiteto Finans\xc5\xb3 apskaitos fakultete, docentas. Buvo Ekonomikos fakulteto prodekanu._NEWLINE_1990\xe2\x80\x931992 m. buvo U\xc5\xbesienio reikal\xc5\xb3 ministerijos ekspertas-patar\xc4\x97jas, patar\xc4\x97jas-konsultantas, referentas. 1992-1995 m. \xe2\x80\x93 Lietuvos ambasados Belgijos Karalyst\xc4\x97je patar\xc4\x97jas ekonomikos klausimais._NEWLINE_1995-1996 m. \xe2\x80\x93 U\xc5\xbesienio reikal\xc5\xb3 ministerijos sekretorius, 1996-2000 m. \xe2\x80\x93 viceministras. Vadovavo Lietuvos \xc4\xafstojimo \xc4\xaf Pasaulio prekybos organizacij\xc4\x85 deryboms._NEWLINE_1997 m. - Nepaprastojo ir \xc4\xafgaliotojo ambasadoriaus diplomatinis rangas._NEWLINE_2000-2005 m. \xe2\x80\x93 Lietuvos nuolatinis atstovas, ambasadorius prie Jungtini\xc5\xb3 Taut\xc5\xb3 biuro ir kit\xc5\xb3 tarptautini\xc5\xb3 organizacij\xc5\xb3 \xc5\xbdenevoje. 2005 \xe2\x80\x93 2007 m. \xe2\x80\x93 U\xc5\xbesienio reikal\xc5\xb3 ministerijos valstyb\xc4\x97s sekretorius. 2007-2012 m. \xe2\x80\x93 Lietuvos ambasadorius Portugalijoje. 2012-2013 m. A. Rimk\xc5\xabnas buvo U\xc5\xbesienio reikal\xc5\xb3 ministerijos JT, tarptautini\xc5\xb3 organizacij\xc5\xb3 ir \xc5\xbemogaus teisi\xc5\xb3 departamento direktorius._NEWLINE_2013 - 2016 m. - Finans\xc5\xb3 viceministras, atsakingas u\xc5\xbe klausimus, susijusius su Lietuvos naryste ES ir kitose tarptautin\xc4\x97se organizacijose, euro \xc4\xafvedimu bei fiskaline politika._NEWLINE_2016 lapkri\xc4\x8dio m\xc4\x97n. - 2019 m. sausio m\xc4\x97n. buvo Lietuvos ambasadorius \xc5\xa0vedijoje._NEWLINE_2019 m. liepos m\xc4\x97n. i\xc5\xa1rinktas Lietuvos ambasadori\xc5\xb3 klubo prezidentu._NEWLINE_2019 m. rugs\xc4\x97jo m\xc4\x97n. prad\xc4\x97jo dirbti Lietuvos Finans\xc5\xb3 ministro patar\xc4\x97ju._NEWLINE_Apdovanotas ordino \xe2\x80\x9eU\xc5\xbe nuopelnus Lietuvai\xe2\x80\x9c Komandoro kry\xc5\xbeiumi, ordino \xe2\x80\x9eU\xc5\xbe nuopelnus Portugalijai\xe2\x80\x9c Did\xc5\xbeiuoju kry\xc5\xbeiumi.'